බලි චිත්‍ර කලාවේ යෙදුණු යකැදුරන් පන්සල් ආශ්‍රිත සිතුවම්කරණයට නතුවීමත් සමග ඔවුන්ගේ චිත්‍ර මූර්ති කලාව පිළිබඳ පරිචය අතිශය පුළුල් ක්ෂේත්‍රයකට පැතිර ගොස් තිබේ. විශේෂයෙන් පහතරට ප්‍රදේශවල බලියාගාචාර්යවරු විහාර චිත්‍රකරණය තුළින් පෝෂණය වී තිබෙන බව ඔවුන්ගේ බලි ඇඹීම් හා චිත්‍රකරණ දෙස බැලීමේදී පැහැදිලි වන බව විද්වතුන්ගේ මතය වේ. ඒවායේ වර්ණ ගැන්වීම, පසුබිම් වර්ණ හා ග්‍රහරූප සිතුවම්කරණයෙහි පවතින නිමාව දෙස බැලීමේදී ඒ බැව් තහවුරු වේ. මහනුවර සමයේදී පහතරට විසූ කඩොල්ගල්ලේ ඌරුපිටියේ ගණිතයා ප්‍රමුඛ පරපුරද, වැලිතර සිත්තර පරම්පරාවලට අයත් හිමප්පු ගරුන්නාන්සේ හෙවත් බබා ගුරුන්නාන්සේ එකල ප්‍රමුඛපෙළේ සිත්තර පරම්පරාවලට අයත් ප්‍රධානීහු වූහ. බලිරූප නිර්මාණය නිවැරදිව දැන කළ යුත්තක් බැව් ඇදුරන්ගේ සම්මත නීතියකි. එම නීති බලි ඇදුරන් අතර පවතිනුයේ පරම්පරාවේ ආවේණික ශිල්ප ක්‍රමයක් ලෙසටය. ඒ කරුණු නියමිත ක්‍රමයට උගන්වනු ලැබුවේ ඒ ඒ ප්‍රවේනි ඌරුමක්කාර ගෝල බාලයින්ට පමණකි. පරපුර හා කුලය යන්න උඩරට රාජධානි සමයේදී ප්‍රබල ලෙස ඉස්මතු වී තිබුණු නිසා විහාර සිත්තර කලාවේදී මෙන්ම බලි කලාවේදී ද එය බලපා තිබෙන බව පෙනේ.
පහතරට විසූ කඩොල්ගල්ලේ ඌරුපිටියේ ගණිතයා විසූයේ කුමන සමයේද?
මහනුවර